stanford-oval/wikipedia huggingface dataset:
อีเอฟแอลแชมเปียนชิป ฤดูกาล 2023–24
เพลย์ออฟ

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ | รอบรองชนะเลิศ | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ | รอบชิงชนะเลิศ |
 
|  |  3 |   ลีดส์ยูไนเต็ด | 0 | 4 | 4 |   |  |  |  |  |
|  |  6 |   นอริชซิตี | 0 | 0 | 0 |   |  |  |  |  |
|  |   |   |   |   |   |   |   |  3 |   ลีดส์ยูไนเต็ด | 0 |
|  |   |   |   |   |   |   |   |  4 |   เซาแทมป์ตัน | 1 |
|  |  4 |    เซาแทมป์ตัน | 0 | 3 | 3 |   |  |  |  |  |
|  |  5 |   เวสต์บรอมมิชอัลเบียน | 0 | 1 | 1 |   |  |  |  |  |
เลกแรก
12 พฤษภาคม ค.ศ. 2024
12:00
| นอริชซิตี | 0–0 | ลีดส์ยูไนเต็ด |
| --- | --- | --- |
|  | รายงาน |  |
ผู้ชม: 26,982 คน
ผู้ตัดสิน: จอช สมิท
12 พฤษภาคม ค.ศ. 2024
14:15
| เวสต์บรอมมิชอัลเบียน | 0–0 | เซาแทมป์ตัน |
| --- | --- | --- |
|  | รายงาน |  |
ผู้ชม: 25,367 คน
ผู้ตัดสิน: ซามูเอล แบร์รอตต์
เลกที่สอง
16 พฤษภาคม ค.ศ. 2024
20:00
| ลีดส์ยูไนเต็ด | 4–0 | นอริชซิตี |
| --- | --- | --- |
|  กรูเอฟ  7'  ปิโรเอ  20'  รุทเทอร์  40'  ซัมเมอร์วิลล์  68' | รายงาน |  |
ผู้ชม: 36,384 คน
ผู้ตัดสิน: จารเร็ด กิลเลตต์
รวมผลสองนัด ลีดส์ยูไนเต็ด ชนะ 4–0.
17 พฤษภาคม ค.ศ. 2024
20:00
| เซาแทมป์ตัน | 3–1 | เวสต์บรอมมิชอัลเบียน |
| --- | --- | --- |
|  สมอลล์โบน  49'  แอ. อาร์มสตรอง  78', 86' (ลูกโทษ) | รายงาน |  คิปเร  90+7' |
ผู้ชม: 30,712 คน
ผู้ตัดสิน: ทิม โรบินสัน
รวมผลสองนัด เซาแทมป์ตัน ชนะ 3–1.
เพลย์ออฟ > รอบชิงชนะเลิศ

26 พฤษภาคม ค.ศ. 2024
15:00 BST
| ลีดส์ยูไนเต็ด | 0–1 | เซาแทมป์ตัน |
| --- | --- | --- |
|  | รายงาน |  แอ. อาร์มสตรอง  24' |
ผู้ชม: 85,862 คน
ผู้ตัดสิน: จอห์น บรุกส์
สถิติประจำฤดูกาล > ผู้ทำประตูสูงสุด

| อันดับ | ผู้เล่น | สโมสร | ประตู |
| --- | --- | --- | --- |
| 1 |  แซมมี สซโมดิคส์ | แบล็กเบิร์นโรเวอส์ | 27 |
| 2 |  แอดัม อาร์มสตรอง | เซาแทมป์ตัน | 21 |
| 3 |  ครายเซนซิโอ ซัมเมอร์ฟิลเล | ลีดส์ยูไนเต็ด | 19 |
| 3 |  มอร์แกน วิทเทเกอร์ | พลิมัทอาร์ไกล์ | 19 |
| 5 |  เจมี วาร์ดี | เลสเตอร์ซิตี | 18 |
| 6 |  เช แอดัมส์ | เซาแทมป์ตัน | 16 |
| 6 |  เอมมานูเอล ลัตเคอ ลัท | มิดเดิลส์เบรอ | 16 |
| 6 |  จอช ซาร์เจนต์ | นอริชซิตี | 16 |
| 6 |  ฮาจี ไรต์ | คอเวนทรีซิตี | 16 |
| 10 |  แจ็ก คลาร์ก | ซันเดอร์แลนด์ | 15 |
สถิติประจำฤดูกาล > ผู้ทำประตูสูงสุด > แฮท-ทริคส์

| ผู้เล่น | ให้กับ | ในนัดที่พบกับ | ผล | วันที่ |
| --- | --- | --- | --- | --- |
|  ตูฟัน, โอซันโอซัน ตูฟัน | ฮัลล์ซิตี | เชฟฟีลด์เวนส์เดย์ | 4–2 (H) | 000000002023-08-12-000012 สิงหาคม 2023 |
|  วิทเทเกอร์, มอร์แกนมอร์แกน วิทเทเกอร์ | พลิมัทอาร์ไกล์ | นอริชซิตี | 6–2 (H) | 000000002023-09-23-000023 กันยายน 2023 |
|  ซิมม์ส, เอลลิสเอลลิส ซิมม์ส | คอเวนทรีซิตี | รอเทอรัมยูไนเต็ด | 5–0 (H) | 000000002024-03-05-00005 มีนาคม 2024 |
|  ออสมายิช, มิลูตินมิลูติน ออสมายิช | เพรสตันนอร์ทเอนด์ | ฮัดเดอส์ฟีลด์ทาวน์ | 4–1 (H) | 000000002024-04-09-00009 เมษายน 2024 |
|  ฟาตาวู, อับดุลอับดุล ฟาตาวู | เลสเตอร์ซิตี | เซาแทมป์ตัน | 5–0 (H) | 000000002024-04-23-000023 เมษายน 2024 |
สถิติประจำฤดูกาล > คลีนชีตส์

| อันดับ | ผู้เล่น | สโมสร | คลีนชีตส์ |
| --- | --- | --- | --- |
| 1 |  อิลล็อง เมสลีเย | ลีดส์ยูไนเต็ด | 18 |
| 1 |  อเล็กซ์ พัลเมอร์ | เวสต์บรอมมิชอัลเบียน | 18 |
| 3 |  วาคลัฟ ฮลัดกี | อิปสวิชทาวน์ | 15 |
| 4 |  อัสมีร์ เบกอวิช | ควีนส์พาร์กเรนเจอส์ | 13 |
| 4 |  แมดส์ เฮอร์แมนเซิน | เลสเตอร์ซิตี | 13 |
| 4 |  แมกซ์ โอ'เลียรี | บริสตอลซิตี | 13 |
| 4 |  แอนโทนี แพตเตอร์สัน | ซันเดอร์แลนด์ | 13 |
| 8 |  มาติยา ซาร์คิช | มิลล์วอลล์ | 12 |
| 9 |  ดานีเอ็ล บัชมันน์ | วอตฟอร์ด | 11 |
| 9 |  กาวิน บาซูนู | เซาแทมป์ตัน | 11 |
| 9 |  แองกัส กันน์ | นอริชซิตี | 11 |
| 9 |  จอห์น รัดดี | เบอร์มิงแฮมซิตี | 11 |
สถิติประจำฤดูกาล > การคาดโทษ > ผู้เล่น

ใบเหลืองมากที่สุด : 14
แซม มอร์ซี (อิปสวิชทาวน์)
ไรอัน ปอร์เตเอาส์ (วอตฟอร์ด)
ใบแดงมากที่สุด : 3
เลียม คิตชิง (คอเวนทรีซิตี)
สถิติประจำฤดูกาล > การคาดโทษ > สโมสร

ใบเหลืองมากที่สุด : 110
เพรสตันนอร์ทเอนด์
ใบแดงมากที่สุด : 5
แบล็กเบิร์นโรเวอส์
เชฟฟีลด์เวนส์เดย์
ใบเหลืองน้อยที่สุด : 71
บริสตอลซิตี
ใบแดงน้อยที่สุด : 0
อิปสวิชทาวน์
รางวัล > รางวัลประจำเดือน

| เดือน | ผู้จัดการทีมยอดเยี่ยมประจำเดือน | ผู้จัดการทีมยอดเยี่ยมประจำเดือน | ผู้เล่นยอดเยี่ยมประจำเดือน | ผู้เล่นยอดเยี่ยมประจำเดือน | อ้างอิง |
| --- | --- | --- | --- | --- | --- |
| สิงหาคม |  เอนโซ มาเรสกา | เลสเตอร์ซิตี |  กาบรีแยล ซารา | นอริชซิตี |  |
| กันยายน |  คีแรน แมคเคนนา | อิปสวิชทาวน์ |  แจ็ก คลาร์ก | ซันเดอร์แลนด์ |  |
| ตุลาคม |  เอนโซ มาเรสกา | เลสเตอร์ซิตี |  ครายเซนซิโอ ซัมเมอร์บิลเล | ลีดส์ยูไนเต็ด |  |
| พฤศจิกายน |  ดานิเอ็ล ฟาร์เคอ | ลีดส์ยูไนเต็ด |  แซมมี สซโมดิคส์ | แบล็กเบิร์นโรเวอส์ |  |
| ธันวาคม |  เอนโซ มาเรสกา | เลสเตอร์ซิตี |  สเตฟี มาวิดีดี | เลสเตอร์ซิตี |  |
| มกราคม |  ดานีเอ็ล ฟาร์เคอ | ลีดส์ยูไนเต็ด |  มอร์แกน วิทเทเกอร์ | พลิมัทอาร์ไกล์ |  |
| กุมภาพันธ์ |  ดานีเอ็ล ฟาร์เคอ | ลีดส์ยูไนเต็ด |  โอมารี ฮัตชินสัน | อิปสวิชทาวน์ |  |
| มีนาคม |  เคียแรน แมคเคนนา | อิปสวิชทาวน์ |  ไมกีย์ จอห์นสตัน | เวสต์บรอมมิชอัลเบียน |  |
| เมษายน |  เอนโซ มาเรสกา | เลสเตอร์ซิตี |  เอมมานูเอล ลัตเต ลัท |  มิดเดิลส์เบรอ |  |
รางวัล > รางวัลส่วนบุคคล

| รางวัล | ผู้ชนะเลิศ | สโมสร |
| --- | --- | --- |
| ผู้เล่นยอดเยี่ยมประจำฤดูกาล |  ครายเซนซิโอ ซัมเมอร์บิลเล | ลีดส์ยูไนเต็ด |
| ผู้เล่นดาวรุ่งยอดเยี่ยมประจำฤดูกาล |  อาร์ชี เกรย์ | ลีดส์ยูไนเต็ด |
| เด็กฝึกงานแห่งฤดูกาล |  อาร์ชี เกรย์ | ลีดส์ยูไนเต็ด |
ทีมยอดเยี่ยมแห่งฤดูกาล แชมเปียนชิป
| ตำแหน่ง | ผู้เล่น | สโมสร | อ้างอิง |
| --- | --- | --- | --- |
| GK |  แมดส์ เฮอร์แมนเซิน | เลสเตอร์ซิตี |  |
| RB |  ไคล์ วอล์กเกอร์-ปีเตอร์ส | เซาแทมป์ตัน |  |
| CB |  อีทาน อัมปาดู | ลีดส์ยูไนเต็ด |  |
| CB |  จาค็อบ กรีฟส์ | ฮัลล์ซิตี |  |
| LB |  เลอิฟ เดวิส | อิปสวิชทาวน์ |  |
| CM |  กาบรีแยล ซารา | นอริชซิตี |  |
| CM |  เคียร์แนน ดิวส์บิวรี-ฮอลล์ | เลสเตอร์ซิตี |  |
| FW |  มอร์แกน วิทเทเกอร์ | พลิมัทอาร์ไกล์ |  |
| FW |  ครายเซนซิโอ ซัมเมอร์บิลเล | ลีดส์ยูไนเต็ด |  |
| FW |  แซมมี สซโมดิคส์ | แบล็กเบิร์นโรเวอส์ |  |
| FW |  เจออร์จินิโอ รุทแทร์ | ลีดส์ยูไนเต็ด |  |
| ผู้จัดการทีม |  เคียแรน แมคเคนนา | อิปสวิชทาวน์ |  |
กรมฝนหลวงและการบินเกษตร

| --- | --- |
Department of Royal Rainmaking and Agricultural Aviation
ตราสัญลักษณ์
ภาพรวมกรม
ก่อตั้ง: 25 มกราคม พ.ศ. 2556; 12 ปีก่อน (2556-01-25)
กรมก่อนหน้า: สำนักงานปฏิบัติการฝนหลวง สำนักฝนหลวงและการบินเกษตร
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: ภายในมหาวิทยาลัยเกษตรศาสตร์ เลขที่ 2345 ถนนพหลโยธิน แขวงลาดยาว เขตจตุจักร กรุงเทพมหานคร 10900
บุคลากร: 618 คน (พ.ศ. 2566)
งบประมาณต่อปี: 2,379,039,800 บาท (พ.ศ. 2568)
ฝ่ายบริหารกรม: ราเชน ศิลปะรายะ, รักษาการอธิบดี ไพจิตร เค้าเกล้า, รองอธิบดี ว่าง, รองอธิบดี
ต้นสังกัดกรม: กระทรวงเกษตรและสหกรณ์
เว็บไซต์: เว็บไซต์ของกรม
กรมฝนหลวงและการบินเกษตร (อังกฤษ: Department of Royal Rainmaking and Agricultural Aviation) เป็นหน่วยงานระดับกรม สังกัดกระทรวงเกษตรและสหกรณ์ มีภารกิจหลักในการปฏิบัติการสร้างฝนเทียม บริหารจัดการน้ำในชั้นบรรยากาศ และสนับสนุนด้านการบินในด้านการเกษตรแก่กระทรวงเกษตรและสหกรณ์ โดยมีวิสัยทัศน์ว่า กรมฝนหลวงและการบินเกษตร เป็นองค์กรชั้นนำในระดับโลกด้านการดัดแปรสภาพอากาศตามศาสตร์ฝนหลวงพระราชทาน ภายในปี 2580
ประวัติ > พระราชทานแนวคิดในการทำฝนเทียม

อันเนื่องมาจากการเสด็จพระราชดำเนินไปยังภาคตะวันออกเฉียงเหนือของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในปี พ.ศ. 2498 ที่ทรงเล็งเห็นถึงปัญหาที่ภาคตะวันออกเฉียงเหนือมีความแห้งแล้ง ทั้งที่บนท้องฟ้ามีเมฆเป็นจำนวนมาก แต่กลับไม่ตกลงมาเป็นฝน หลังจากเสด็จกลับมายังกรุงเทพมหานคร จึงทรงพระกรุณาโปรดเกล้าให้ ม.ร.ว. เทพฤทธิ์ เทวกุล เข้าเฝ้า และพระราชทานแนวความคิดดังกล่าวเพื่อให้ลองไปศึกษาถึงแนวความคิดดังกล่าว รวมถึงได้ลงมือศึกษาค้นคว้าด้วยตนเองจากเอกสารด้านวิชาการต่าง ๆ ประมวลกับข้อมูลที่ทรงบันทึกจากการเสด็จพระราชดำเนินไปยังพื้นที่ต่าง ๆ ที่ประสบปัญหา เพื่อนำมาทำการทดลอง และโปรดเกล้าให้นำเอกสารที่ทรงศึกษาทบทวนพระราชทานแด่ ม.ร.ว. เทพฤทธิ์ เทวกุล ได้ศึกษาจากเอกสารเหล่านั้นด้วย
จากนั้น ในปี พ.ศ. 2512 ม.ร.ว. เทพฤทธิ์ ได้กราบบังคมทูลแนวคิดและความเป็นไปได้ที่จะทำการศึกษาทดลองจริง ๆ บนท้องฟ้า โดยกระทรวงเกษตรและสหกรณ์ได้รับสนองพระราชประสงค์ในการปฏิบัติการทดลองจริงในท้องฟ้าครั้งแรก ระหว่างวันที่ 19 - 20 กรกฎาคม พ.ศ. 2512 จากสนามบินหนองตะกู วนอุทยานแห่งชาติเขาใหญ่ อำเภอปากช่องเขาใหญ่ จังหวัดนครราชสีมา และได้เริ่มต้นทดลองศึกษาค้นคว้าในการทำฝนเทียมช่วยเหลือประชาชนตั้งแต่นั้น และได้มีมติคณะรัฐมนตรีในปี พ.ศ. 2517 ให้เรียกโครงการฝนเทียมอย่างเป็นทางราชการว่า โครงการฝนหลวง
ประวัติ > สำนักงานปฏิบัติการฝนหลวง

จากความต้องการของประชาชนที่ได้ถวายฎีกาขอรับการสนับสนุนฝนหลวงมากขึ้น ทำให้รัฐบาลตราพระราชกฤษฎีกาเมื่อวันที่ 21 กันยายน พ.ศ. 2518 ตั้งสำนักปฏิบัติการฝนหลวงขึ้น (Royal Rainmaking Research and Development Institute, RRRDI) สังกัดสำนักงานปลัดกระทรวงเกษตรและสหกรณ์ มีภารกิจหลักในการบรรเทาภัยแล้งด้วยการทำให้เกิดฝนตามธรรมชาติสำหรับการอุปโภคบริโภค เติมน้ำในแหล่งน้ำต่าง ๆ รวมทั้งดำเนินการวิจัยควบคู่กันไป เริ่มต้นมีหน่วยปฏิบัติการ 2 หน่วย ไม่มีที่ทำการ และใช้เจ้าหน้าที่จากกองเกษตรวิศวกรรมในการปฏิบัติงาน โดยในปี พ.ศ. 2520 มีหน่วยปฏิบัติการ 4 ทีม ในหนึ่งทีมมีเครื่องบินเล็ก 3 - 4 ลำ มีนักบินและช่างประจำเครื่องลำละ 3 คน และมีนักวิทยาศาสตร์ 6 คน ในการปฏิบัติการทุกครั้งจะมีนักวิทยาศาสตร์ติดตามไปครั้งละ 1 คน
ประวัติ > สำนักฝนหลวงและการบินเกษตร

หลังจากปฏิบัติการทำฝนหลวงมาอย่างยาวนาน รวมถึงภารกิจและความรับผิดชอบของหน่วยที่สูงขึ้น จึงได้มีการรวม 2 หน่วยงานที่ปฏิบัติงานร่วมกันเข้าด้วยกัน คือ กองการบินเกษตร และ สำนักงานปฏิบัติการฝนหลวง โดยในวันที่ 15 กันยายน พ.ศ. 2535 ได้ยกฐานะขึ้นเป็น สำนักฝนหลวงและการบินเกษตร (Bureau of the Royal Rainmaking and Agricultural Aviation, BRRAA) สังกัดสำนักงานปลัดกระทรวงเกษตรและสหกรณ์ เปลี่ยนจาก กองการบินเกษตร เป็น ส่วนการบิน และเปลี่ยน สำนักงานปฏิบัติการฝนหลวง เป็น ส่วนฝนหลวง มีภารกิจครอบคลุมการสนับสนุนการปฏิบัติงานด้านการอนุรักษ์ทรัพยากรธรรมชาติและสิ่งแวดล้อม และสนับสนุนการบินด้านการเกษตรรวมถึงหน่วยงานอื่นที่เกี่ยวข้อง จึงมีการจัดตั้งศูนย์ปฏิบัติการฝนหลวง ประจำลุ่มน้ำ 8 ศูนย์ มีพื้นที่ครอบคลุมทั้ง 25 ลุ่มน้ำหลักในประเทศไทย
ประวัติ > กรมฝนหลวงและการบินเกษตร

จากภารกิจที่ดำเนินงานมาอย่างต่อเนื่อง เพื่อตอบสนองต่อภารกิจที่เพิ่มขึ้นทำให้เกิดการขยายขอบเขตของภารกิจ เพื่อตอบสนองต่อความต้องการนำ และแผนการจัดการน้ำแบบบูรณาการของประเทศในขณะนั้น สำนักฝนหลวงและการบินเกษตร จึงได้ยกฐานะขึ้นเป็น กรมฝนหลวงและการบินเกษตร เมื่อวันที่ 24 มกราคม พ.ศ. 2556 ตามพระราชบัญญัติปรับปรุงกระทรวง ทบวง กรม (ฉบับที่ 10) พ.ศ. 2556 และแบ่งส่วนราชการตามกฎกระทรวงแบ่งส่วนราชการกรมฝนหลวงและการบินเกษตร กระทรวงเกษตรและสหกรณ์ พ.ศ. 2556 กฎกระทรวงแบ่งส่วนราชการสำนักงานปลัดกระทรวง กระทรวงเกษตรและสหกรณ์ (ฉบับที่ 3) พ.ศ. 2556 และ กฎกระทรวงว่าด้วยกลุ่มภารกิจ (ฉบับที่ 8) พ.ศ. 2556
หน่วยงานในสังกัด

กรมฝนหลวงและการบินเกษตร แบ่งโครงสร้างหน่วยงานภายในตาม กฎกระทรวงแบ่งส่วนราชการกรมฝนหลวงและการบินเกษตร กระทรวงเกษตรและสหกรณ์ พ.ศ. 2556 ดังนี้
สำนักงานเลขานุการกรม
กองบริหารการบินเกษตร
กองปฏิบัติการฝนหลวง
กองวิจัยและพัฒนาเทคโนโลยีฝนหลวง
กลุ่มตรวจสอบภายใน
กลุ่มพัฒนาระบบบริหาร
กองส่งเสริมและเผยแพร่โครงการพระราชดำริ
ศูนย์ปฏิบัติการส่วนภูมิภาค

สนามบินฝนหลวงจังหวัดนครสวรรค์
สนามบินฝนหลวงคลองหลวง
class=notpageimage|
ที่ตั้งของศูนย์ปฏิบัติการฝนหลวง และสนามบินฝนหลวง
ศูนย์ปฏิบัติการส่วนภูมิภาค > ศูนย์ปฏิบัติการฝนหลวง

ศูนย์ปฏิบัติการฝนหลวงมีที่ตั้งกระจายอยู่ครอบคลุมทุกภูมิภาค แบ่งเป็น 7 ศูนย์ ครอบคลุมพื้นที่ปฏิบัติการทั้ง 77 จังหวัด ประกอบไปด้วย
ศูนย์ปฏิบัติการฝนหลวงภาคเหนือตอนบน ครอบคลุมพื้นที่เป้าหมาย 7 จังหวัดภาคเหนือตอนบน ประกอบไปด้วย เชียงราย เชียงใหม่ ตาก แม่ฮ่องสอน พะเยา ลำปาง และลำพูน
ศูนย์ปฏิบัติการฝนหลวงภาคเหนือตอนล่าง ครอบคลุมพื้นที่เป้าหมาย 8 จังหวัดภาคเหนือตอนล่าง ประกอบไปด้วย กำแพงเพชร พิจิตร สุโขทัย อุตรดิตถ์ พิษณุโลก น่าน แพร่ และเพชรบูรณ์
ศูนย์ปฏิบัติการฝนหลวงภาคกลาง ครอบคลุมพื้นที่เป้าหมาย 14 จังหวัดภาคกลาง ประกอบไปด้วย กรุงเทพมหานคร กาญจนบุรี ชัยนาท นครปฐม ลพบุรี นครสวรรค์ สุพรรณบุรี นนทบุรี ปทุมธานี สระบุรี สิงห์บุรี อยุธยา อ่างทอง และอุทัยธานี
ศูนย์ปฏิบัติการฝนหลวงภาคตะวันออกเฉียงเหนือตอนบน ครอบคลุมพื้นที่เป้าหมาย 10 จังหวัดภาคตะวันออกเฉียงเหนือตอนบน ประกอบไปด้วย กาฬสินธุ์ ขอนแก่น นครพนม บึงกาฬ มุกดาหาร เลย สกลนคร หนองคาย หนองบัวลำภู และอุดรธานี
ศูนย์ปฏิบัติการฝนหลวงภาคตะวันออกเฉียงเหนือตอนล่าง ครอบคลุมพื้นที่เป้าหมาย 10 จังหวัดภาคตะวันออกเฉียงเหนือตอนล่าง ประกอบไปด้วย ชัยภูมิ นครราชสีมา บุรีรัมย์ มหาสารคาม ยโสธร ร้อยเอ็ด ศรีสะเกษ สุรินทร์ อุบลราชธานี และอำนาจเจริญ
ศูนย์ปฏิบัติการฝนหลวงภาคตะวันออก ครอบคลุมพื้นที่เป้าหมาย 8 จังหวัดภาคตะวันออก ประกอบไปด้วย จันทบุรี ฉะเชิงเทรา ชลบุรี ตราด นครนายก ปราจีนบุรี ระยอง และสระแก้ว
ศูนย์ปฏิบัติการฝนหลวงภาคใต้ ครอบคลุมพื้นที่เป้าหมาย 20 จังหวัดภาคใต้และภาคกลางบางส่วน ประกอบไปด้วย กระบี่ ชุมพร สุราษฎร์ธานี นครศรีธรรมราช นราธิวาส ประจวบคีรีขันธ์ ปัตตานี พังงา พัทลุงภูเก็ต ระนอง สตูล ราชบุรี สงขลา ตรัง ยะลา สมุทรสาคร สมุทรปราการ สมุทรสงคราม และเพชรบุรี
ศูนย์ปฏิบัติการส่วนภูมิภาค > ศูนย์ฝนหลวงหัวหิน

เป็นสถานที่เริ่มต้นทดลองการปฏิบัติการทำฝนหลวงในยุคเริ่มต้นของพระบาทสมเด็จพระมหาภูมิพลอดุลยเดชมหาราช บรมนาถบพิตร ในบริเวณสนามบินบ่อฝ้าย อำเภอหัวหิน จังหวัดประจวบคีรีขันธ์ ตั้งแต่ปี พ.ศ. 2512 ระหว่างที่ทรงแปรพระราชฐานมาประทับที่วังไกลกังวล โดยกรมการบินพาณิชย์ได้จัดอาคารท่าอากาศยานขณะนั้นให้เป็นสถานที่ทรงงานจนเป็นที่เรียกกันว่า ศาลาที่ประทับ และใช้เป็นสถานที่ในการสาธิตการทำฝนหลวงแก่นักเรียนโรงเรียนไกลกังวลและถ่ายทอดผ่านมูลนิธิการศึกษาทางไกลผ่านดาวเทียม ในปี พ.ศ. 2544 จึงถือว่าเป็นสถานที่ที่มีความสำคัญทางประวัติศาสตร์ของโครงการฝนหลวง
ปัจจุบันได้มีจัดพื้นที่เพื่อจัดตั้งเป็นหอเฉลิมพระเกียรติพระบิดาแห่งฝนหลวง เพื่อจัดแสดงความเป็นมาของฝนหลวง ขั้นตอนการทำฝนหลวง และห้องที่ประทับทรงงานของพระบาทสมเด็จพระมหาภูมิพลอดุลยเดชมหาราชบรมนาถบพิตร พระบิดาแห่งฝนหลวง
ศูนย์ปฏิบัติการส่วนภูมิภาค > สนามบินฝนหลวง

ปัจจุบันกรมฝนหลวงและการบินเกษตร มีสนามบินหลักในการปฏิบัติการจำนวน 2 แห่งด้วยกัน คือ
สนามบินจังหวัดนครสวรรค์ อ.เมืองนครสวรรค์ จ.นครสวรรค์
สนามบินคลองหลวง อ.คลองหลวง จ.ปทุมธานี
ศูนย์ปฏิบัติการส่วนภูมิภาค > สถานีเรดาร์

กรมฝนหลวงและการบินเกษตร ปัจจุบันมีระบบเรดาร์ตรวจจับกลุ่มฝนกระจายอยู่ทั่วประเทศ จำนวน 11 สถานี รัศมีการตรวจจับจากสถานี 240 กิโลเมตร สำหรับใช้ประกอบการวางแผนปฏิบัติการฝนหลวง ทั้งการตรวจวัดกลุ่มฝน กลุ่มเมฆ การเข้ายับยั้งการเกิดลูกเห็บ รวมไปถึงการเตือนภัยให้อากาศยานในการออกปฏิบัติการ แบ่งเป็น 2 ระบบ คือ
ศูนย์ปฏิบัติการส่วนภูมิภาค > สถานีเรดาร์ > สถานีเรดาร์แบบประจำที่

ชนิด S Band ความถี่ 2.8 GHz เหมาะสำหรับติดตั้งประจำที่เนื่องจากมีขนาดใหญ่ มีจำนวน 6 สถานี ประกอบด้วย
สถานีเรดาร์ฝนหลวงอมก๋อย ต.ยางเปียง อ.อมก๋อย จ.เชียงใหม่
สถานีเรดาร์ฝนหลวงตาคลี ต.ตาคลี อ.ตาคลี จ.นครสวรรค์
สถานีเรดาร์ฝนหลวงพิมาย ต.รังกาใหญ่ อ.พิมาย จ.นครราชสีมา
สถานีเรดาร์ฝนหลวงสัตหีบ ต.แสมสาร อ.สัตหีบ จ.ชลบุรี
สถานีเรดาร์ฝนหลวงพนม ต.พนม อ.พนม จ.สุราษฎร์ธานี
สถานีเรดาร์ฝนหลวงร้องกวาง ต.ทุ่งศรี อ.ร้องกวาง จ.แพร่
ศูนย์ปฏิบัติการส่วนภูมิภาค > สถานีเรดาร์ > สถานีเรดาร์แบบเคลื่อนที่

ชนิด C Band ความถี่ 5.6 GHz จำนวน 5 สถานี สามารถเคลื่อนย้ายได้ตามความเหมาะสม เนื่องจากมีขนาดเล็กกว่าชนิด S Band ปัจจุบันประจำการสนับสนุนตามภูมิภาค ดังนี้
สถานีเรดาร์ฝนหลวงอินทร์บุรี อ.อินทร์บุรี จ.สิงหบุรี
สถานีเรดาร์ฝนหลวงบ้านผือ อ.บ้านผือ จ.อุดรธานี
สถานีเรดาร์ฝนหลวงราษีไศล อ.ราษีไศล จ.ศรีสะเกษ
สถานีเรดาร์ฝนหลวงปะทิว อ.ปะทิว จ.ชุมพร
สถานีเรดาร์ฝนหลวงสิงหนคร อ.สิงหนคร จ.สงขลา
อากาศยาน > อากาศยานปีกตรึง

| ผู้ผลิต | รุ่น | ภาพ | ประเทศต้นกำเนิด | จำนวน (เครื่อง) | หมายเหตุ |
| --- | --- | --- | --- | --- | --- |
| Pilatus Aircraft (Porter) | PC-6 / B2H2 |  |   สวิตเซอร์แลนด์ | 3 |  |
| Beechcraft | Super King Air 350 |  |  สหรัฐ | 3 |  |
| Construcciones Aeronáuticas SA (CASA) | CN 235-200 |  |  ยุโรป | 2 |  |
| Construcciones Aeronáuticas SA (CASA) | C212 / NC212i |  |  ยุโรป | 15 | C212-100 จำนวน 4 เครื่อง C212-200 จำนวน 1 เครื่อง C212-300 จำนวน 5 เครื่อง C212-400 จำนวน 3 เครื่อง NC-212i จำนวน 2 เครื่อง |
| Cessna Aircraft | Cessna208 / 208B |  |  สหรัฐ | 12 | 208 จำนวน 8 เครื่อง 208B จำนวน 2 เครื่อง 208 BEX จำนวน 3 เครื่อง |
อากาศยาน > อากาศยานปีกหมุน

| ผู้ผลิต | รุ่น | ภาพ | ประเทศต้นกำเนิด | จำนวน (เครื่อง) | หมายเหตุ |
| --- | --- | --- | --- | --- | --- |
| Bell helicopter | Bell412(Epi) |  |  สหรัฐ | 1 |  |
| Bell helicopter | Bell407 / 407GX |  |  สหรัฐ | 3 | 407 จำนวน 1 เครื่อง 407GXP จำนวน 2 เครื่อง |
| Bell helicopter | Bell206B |  |  สหรัฐ | 3 |  |
| Eurocopter | AS350(B2) |  |  ยุโรป | 1 |  |
แหล่งข้อมูลอื่น

กรมฝนหลวงและการบินเกษตร เว็บไซต์
กรมฝนหลวงและการบินเกษตร เฟซบุ๊ก
ใต้ปีกฝนหลวง ยูทูบ
แผนที่และภาพถ่ายทางอากาศของ กรมฝนหลวงและการบินเกษตร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°51′00″N 100°34′40″E﻿ / ﻿13.85004462952969°N 100.5776890577147°E﻿ / 13.85004462952969; 100.5776890577147
| ด ค กหน่วยงานในกระทรวงเกษตรและสหกรณ์ของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมวิชาการเกษตร  กรมประมง  กรมปศุสัตว์  กรมชลประทาน  กรมพัฒนาที่ดิน  กรมส่งเสริมการเกษตร  กรมส่งเสริมสหกรณ์  สำนักงานการปฏิรูปที่ดินเพื่อเกษตรกรรม  สำนักงานมาตรฐานสินค้าเกษตรและอาหารแห่งชาติ  สำนักงานเศรษฐกิจการเกษตร  กรมตรวจบัญชีสหกรณ์  กรมฝนหลวงและการบินเกษตร  กรมการข้าว  กรมหม่อนไหม  |  |
| รัฐวิสาหกิจ |  องค์การส่งเสริมกิจการโคนมแห่งประเทศไทย  องค์การตลาดเพื่อเกษตรกร  องค์การสะพานปลา  การยางแห่งประเทศไทย  |  |
| องค์การมหาชน |  สถาบันวิจัยและพัฒนาพื้นที่สูง (องค์การมหาชน)  สำนักงานพัฒนาการวิจัยการเกษตร (องค์การมหาชน)  สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)  |  |
ภาพรายงานเรดาร์ (CAPPI) ชนิด S Band ของสถานีเรดาร์ฝนหลวงอมก๋อย อ.อมก๋อย จ.เชียงใหม่ เวลา 21:36 น. วันที่ 18 มกราคม พ.ศ. 2565
เครื่องหมายอากาศยาน
ถนนมิตรภาพ

บทความนี้เกี่ยวกับทางหลวงแผ่นดินหมายเลข 2 สำหรับถนนอื่น ๆ ที่มีชื่อว่ามิตรภาพ ดูที่ ถนนมิตรภาพ (แก้ความกำกวม)
|  ทางหลวงแผ่นดินหมายเลข 2 |
| --- | --- |
ถนนมิตรภาพ ถนนเจนจบทิศ ถนนสุดบรรทัด ถนนทหารและถนนอุดรดุษฎี (เขตเทศบาลนครอุดรธานี)


ข้อมูลของเส้นทาง

ส่วนหนึ่งของ 
 
ความยาว: 509.1 กิโลเมตร (316.3 ไมล์)
มีขึ้นเมื่อ: พ.ศ. 2500–ปัจจุบัน
ทางแยกที่สำคัญ
ปลายทางทิศใต้:  ถ.พหลโยธิน ใน อ.เมืองสระบุรี จ.สระบุรี
 :     ทล.201 / ทล.24 ใน อ.สีคิ้ว จ.นครราชสีมา   ทล.23 ใน อ.บ้านไผ่ จ.ขอนแก่น   ทล.12 ใน อ.เมืองขอนแก่น จ.ขอนแก่น   ทล.22 ใน อ.เมืองอุดรธานี จ.อุดรธานี 
ปลายทางทิศเหนือ: สะพานมิตรภาพไทย-ลาว 1 ใน อ.เมืองหนองคาย จ.หนองคาย
ตำแหน่งที่ตั้ง
ประเทศ: ไทย
จังหวัด:  สระบุรี  นครราชสีมา  ขอนแก่น  อุดรธานี  หนองคาย 
 
ระบบทางหลวง
 ทางหลวงแผ่นดิน  รายการ 
ถนนมิตรภาพ ซึ่งเป็นชื่อเรียกของ ทางหลวงแผ่นดินหมายเลข 2 หรือ ทางหลวงสายสระบุรี–สะพานมิตรภาพจังหวัดหนองคาย (เขตแดนไทย/ลาว)  เป็นหนึ่งในทางหลวงสายประธานทั้งสี่ของประเทศไทย โดยสายทางเริ่มต้นที่จังหวัดสระบุรี มุ่งเข้าสู่ภาคตะวันออกเฉียงเหนือของประเทศไทย และสิ้นสุดที่จังหวัดหนองคาย มีระยะทางทั้งสิ้น 509 กิโลเมตร และเป็นส่วนหนึ่งของทางหลวงเอเชียสาย 12
ถนนมิตรภาพเป็นทางหลวงที่ได้รับความช่วยเหลือจากรัฐบาลกลางสหรัฐในด้านงบประมาณการก่อสร้าง เทคนิควิชาการในการก่อสร้าง นับเป็นทางหลวงสายแรกที่ก่อสร้างถูกต้องตามแบบมาตรฐานการก่อสร้างทางหลวงทุกขั้นตอน และเป็นทางหลวงสายแรกของประเทศไทยที่มีผิวจราจรลาดยางแบบแอสฟอลต์คอนกรีต โดยเปิดให้บริการเมื่อปี พ.ศ. 2508
ประวัติ

คณะรัฐมนตรีอนุมัติให้ตั้งชื่อถนนช่วงสระบุรี–ปากช่อง–นครราชสีมาว่า "ถนนสุดบรรทัด" และในช่วงนครราชสีมา–ขอนแก่น–อุดรธานี–หนองคายได้รับการตั้งชื่อถนนว่า "ถนนเจนจบทิศ" เมื่อวันที่ 10 ธันวาคม พ.ศ. 2493 ก่อนที่จะได้รับการสนันสนุนการก่อสร้างจากสหรัฐ ซึ่งเริ่มสร้างในปี พ.ศ. 2498 จากสระบุรีจนถึงนครราชสีมา ระยะทางประมาณ 148 กิโลเมตร ในสมัยจอมพล ป. พิบูลสงครามเป็นนายกรัฐมนตรี เพื่อแสดงถึงมิตรภาพของประเทศไทยกับสหรัฐในการก่อสร้างถนนร่วมกัน จึงขนานนามถนนสายนี้เป็น ถนนมิตรภาพ เมื่อวันที่ 20 กุมภาพันธ์ พ.ศ. 2500 โดยมีพิธีมอบถนนให้ประเทศไทย ในวันที่ 10 กรกฎาคม พ.ศ. 2501
ต่อมาได้สร้างช่วงต่อจากนครราชสีมาจนถึงหนองคายในปี พ.ศ. 2504 ระยะทาง 360 กิโลเมตร สายนี้รัฐบาลไทยได้รับความช่วยเหลือจากองค์การบริหารวิเทศกิจแห่งสหรัฐ (USOM) พร้อมทั้งได้จ้างผู้เชี่ยวชาญชาวอเมริกันมาช่วยให้คำแนะนำด้วย ส่วนการออกแบบและการก่อสร้างอยู่ภายใต้การควบคุมของกรมทางหลวง ส่วนใหญ่สร้างทับแนวถนนที่มีอยู่เดิม ยกเว้นช่วงนครราชสีมา–บ้านไผ่ ที่แนวถนนเดิมคดเคี้ยวและอยู่ในสภาพชำรุด จึงสร้างแนวถนนขึ้นใหม่ เพราะย่นระยะทางลงกว่า 30 กิโลเมตร (ปัจจุบันเป็นทางหลวงแผ่นดินหมายเลข 207 และ 2440) สายนี้เริ่มเปิดใช้เมื่อ 28 มกราคม พ.ศ. 2508 ในการประกอบพิธีเปิด จอมพลถนอม กิตติขจร นายกรัฐมนตรี กล่าวว่า
ถนนหนทางมีความสำคัญอย่างยิ่งต่อการพัฒนาประเทศ ในท้องถิ่นใดก็ตามที่มีถนนไปถึง ความเจริญของท้องที่ การเพิ่มพูนขยายตัวของการทำมาหากินและรายได้ของประชาชนก็ย่อมจะบังเกิดเป็นเงาตามตัวมาด้วย
ทางหลวงสายนี้ จะเป็นประโยชน์ต่อมวลชนและทรัพยากรในภาคตะวันออกเฉียงเหนืออย่างมาก เพราะจะช่วยเชื่อมชุมนุมชน ไร่นา และตลาดในท้องที่สำคัญๆ หลายแห่ง ให้ใกล้ชิดติดต่อกัน และจะเปิดทางเพื่อการพาณิชยกรรม อุตสาหกรรม และเกษตรกรรม ดังเช่นที่ประจักษ์อยู่แล้ว ในความเจริญทางเศรษฐกิจที่บังเกิดขึ้นกับอาณาบริเวณถนนมิตรภาพในเวลาอันไม่นานมานี้
--ถนอม กิตติขจร
การก่อสร้างถนนมิตรภาพก่อให้เกิดความเปลี่ยนแปลงขึ้นแก่ความเจริญก้าวหน้าในทางเศรษฐกิจและสังคมในภาคตะวันออกเฉียงเหนือ นอกจากนี้ ยังพัฒนาความเจริญก้าวหน้าให้แก่ประเทศลาวอีกด้วย
แต่เดิมกรมทางหลวงได้กำหนดหมายเลขทางหลวงสำหรับถนนมิตรภาพไว้เป็นหมายเลข 21 ซึ่งต่อมาได้เปลี่ยนเป็นทางหลวงแผ่นดินหมายเลข 2 ในภายหลัง และได้กำหนดให้ทางหลวงสายสามแยกพุแค–หล่มสักเป็นทางหลวงหมายเลข 21 แทน
เดิมทีถนนมิตรภาพเป็นถนนแบบ 2 ช่องทางจราจรเท่านั้น แต่ปัจจุบันเป็นถนนแบบ 4-10 ช่องทางจราจร โดยเริ่มมีการขยายถนนเป็นถนนแบบ 4 ช่องทางจราจรเมื่อสมัยรัฐบาลพลเอกชาติชาย ชุณหะวัณ โดยในช่วงตั้งแต่ทางแยกต่างระดับมิตรภาพ-ทางรถไฟสายตะวันออก ทางแยกต่างระดับตาลเดี่ยว-ทับกวาง หน้าโรงงานปูนซีเมนต์นครหลวงบางช่วง ทางแยกต่างระดับสีคิ้ว-ตัวเมืองนครราชสีมา ในเมืองนครราชสีมาบางช่วง และในเขตเทศบาลนครขอนแก่นบางช่วงเป็นถนนขนาด 10 ช่องจราจร
รายละเอียดของเส้นทาง

|   | ไมล์ | กิโลเมตร |
| --- | --- | --- |
| จังหวัดสระบุรี | 22.228 | 35.772 |
| จังหวัดนครราชสีมา | 133.922 | 215.527 |
| จังหวัดขอนแก่น | 85.750 | 138 |
| จังหวัดอุดรธานี | 60.584 | 97.5 |
| จังหวัดหนองคาย | 14.172 | 22.807 |
| รวม | 316.656 | 509.606 |
ถนนมิตรภาพเป็นถนนสายหลักที่สามารถเดินทางไปสู่ภาคตะวันออกเฉียงเหนือ เป็นทางหลวงสายประธานสายเดียวที่ไม่ได้มีจุดเริ่มต้นในกรุงเทพมหานครและปริมณฑล ซึ่งแยกมาจากถนนพหลโยธินกิโลเมตรที่ 106+615 (กิโลเมตรที่ 107+350 เดิม) ที่ทางแยกต่างระดับมิตรภาพ ตำบลปากเพรียว อำเภอเมืองสระบุรี จังหวัดสระบุรี มุ่งหน้าไปทางทิศตะวันออกเฉียงเหนือ ผ่านอำเภอแก่งคอย อำเภอมวกเหล็ก เข้าสู่จังหวัดนครราชสีมา ผ่านอำเภอปากช่อง อำเภอสีคิ้ว อำเภอสูงเนิน อำเภอเมืองนครราชสีมา ผ่านตัวเมืองนครราชสีมา จากนั้นเส้นทางออกจากเมืองขึ้นไปทางทิศเหนือ ผ่านอำเภอเฉลิมพระเกียรติ อำเภอโนนสูง อำเภอคง อำเภอโนนแดง อำเภอบัวใหญ่ อำเภอสีดา และอำเภอบัวลาย
เมื่อเข้าสู่จังหวัดขอนแก่น เส้นทางจะผ่านอำเภอพล อำเภอโนนศิลา อำเภอบ้านไผ่ อำเภอบ้านแฮด อำเภอเมืองขอนแก่น เข้าเขตเทศบาลนครขอนแก่น ผ่านอุโมงค์แยกขอนแก่น อำเภอน้ำพอง และอำเภอเขาสวนกวาง
เข้าสู่จังหวัดอุดรธานี ผ่านอำเภอโนนสะอาด อำเภอกุมภวาปี อำเภอเมืองอุดรธานี โดยชื่อถนนช่วงที่ผ่านเทศบาลนครอุดรธานีมีชื่อว่า "ถนนทหาร" (ช่วงแยกบ้านจั่น–วงเวียนห้าแยกน้ำพุ) และ "ถนนอุดรดุษฎี" (วงเวียนห้าแยกน้ำพุ–แยกเก่าน้อย) จากนั้นออกจากตัวเมือง และผ่านอำเภอเพ็ญเป็นอำเภอสุดท้ายของจังหวัด
ต่อมาเส้นทางได้เข้าสู่จังหวัดหนองคายเป็นจังหวัดสุดท้าย ผ่านอำเภอสระใคร แล้วสิ้นสุดที่อำเภอเมืองหนองคาย เมื่อใกล้ถึงเทศบาลเมืองหนองคาย ทางหลวงแผ่นดินหมายเลข 2 จะแยกไปเป็นทางโททางด้านซ้าย ซึ่งเป็นถนนเลี่ยงเมืองที่ก่อสร้างขึ้นมาใหม่ ในชื่อถนนเฉลิมพระเกียรติ โดยไปสิ้นสุดที่สะพานมิตรภาพไทย-ลาว ในตำบลมีชัย ส่วนสายเข้าเมืองที่เป็นทางเอก ปัจจุบันเป็นทางหลวงแผ่นดินหมายเลข 233 จะไปสิ้นสุดที่ทางหลวงแผ่นดินหมายเลข 212 หน้าศาลากลางจังหวัดหนองคาย (หลังเก่า) ระยะทาง 7 กิโลเมตร
หลักกิโลเมตรของถนนมิตรภาพ ปัจจุบันเริ่มต้นกิโลเมตรที่ 0 ที่จังหวัดสระบุรี ซึ่งเดิมจะนับกิโลเมตรที่ 0 จากกรุงเทพมหานครตามหลักกิโลเมตรของถนนพหลโยธิน ถนนมิตรภาพตลอดสาย มีระยะทางทั้งสิ้น 509 กิโลเมตร แต่ถ้าหากนับเลขหลักกิโลเมตรตามถนนพหลโยธินจากกรุงเทพมหานครขึ้นมา จะมีระยะทางรวมทั้งสิ้น 615 กิโลเมตร ปัจจุบันถนนมิตรภาพตลอดสาย (รวมทั้งส่วนที่ไปสะพานมิตรภาพไทย-ลาวด้วย) ถูกกำหนดให้เป็นทางหลวงเอเชียสาย 12